Dindalen
Store norske leksikon,Geografi,Norges geografi,Trøndelag,Oppdal
Dindalen er en seterdal på nordsiden av Dovrefjellområdet i Oppdal kommune i Trøndelag, sørvest for Oppdal tettsted.
Dalen er et kjent fotturområde, med Trondhjems Turistforenings hytte, Dindalshytta.Dalen har utløp i begge ender med et vannskille i midten. I den østlige delen renner Dindøla (Dindalselva) ut i Driva ved Lønset i Trøndelag. Dette er den egentlige Dindalen. Den vestlige delen, med elva Linndøla (Linna) heter Linndalen og ender i Driva ved Gjøra i Sunndal kommune, Møre og Romsdal. Vannskillet i dalen ligger på rundt 900 meter over havet.Førsteleddet av navnet kommer trolig av norrønt dynja, 'dundre, buldre'. Kart  Les mer i Store norske leksikon Oppdal Sunndal Driva